Kamu bisa jelasin ke aku soal Warcraft (filem) dalam bahasa jawa?

Warcraft  (uga bisa diarani Warcraft: The Beginning) iku filem fantasi saka Amèrikah taun 2016 lan di sutradharai déning Duncan Jones lan naskah filem iki ditulis déning Jones, Charles Leavitt lan Chris Metzen. Film iki dhedhasar saka sèri dolanan vidéo lan novèl  Warcraft  kang jupuk latar ana ing donya karan Azeroth. Filem iki diparagani déning Travis Fimmel, Paula Patton, Ben Foster, Dominic Cooper, Toby Kebbell, Ben Schnetzer, Robert Kazinsky lan Daniel Wu. Filem iki nggambaraké panempuhan wiwitan antarané manungsa karo bangsa orcs lan jupuk Panggonan ing warna-warna lokasi kang ana ing sèri dolanan vidéo. Film iki pisanan diumumké ing taun 2006 minangka proyèk kekancan antarané Legendary Pictures lan kumpeni pangembang dolanan Blizzard Entertainment.

Filem Warcraft digebyakaké ing kutha Paris tanggal 4 Mèi taun 2016, lan digebyakaké déning Universal Pictures ing Amèrikah ing tanggal 10 Juni taun 2016. Sanajan nampa tanggepan negatip saka kritikus lan gebyagané minangka box office lokal kang ora kasil, filem iki nampa pikolèhan $433 yuta ing saindenging donya, ngalahaké pikolèhané Prince of Persia: The Sands of Time minangka filem kang nampa pikolèhan kang paling dhuwur ing salawasé, Sanajan iki isih dianggep kuciwan ing finansial.